Mogyorókrém - FittKonyha
2014-07-13 Krémek, kásák, pudingokmogyoró
Egyszer próbálkoztam már házi nutellával, csak akkor épp nem volt használható késes aprítóm, és eléggé darabos lett. Igaz, most sem lett teljesen krémes állagú, de szerintem ez nem baj.
100 gr mogyorópehely (darált mogyoró)
25-30 gr kókuszolaj
édesítő ízlés szerint (én xilitet és folyékony édesítőt használtam)
pár csepp vanília és tejszínes mogyoró aroma (elhagyható)
só (ez viszont nem hagyható el : ) )
A hozzávalókat aprítógépbe tesszük és jó pár percig kavargatjuk vele. Viszonylag sokáig kell vele szórakozni, viszont időnként le kell állítani a gépezetet egy kis pihenőre…. : ) Minél tovább aprítjuk, annál krémesebb lesz a “nutellánk”. Én folyamatosan kóstolgattam, ízesítettem. Éreztem, hogy valami nagyon hiányzik belőle… szerencsére még időben leesett, hogy mi a hiba : ) Muszáj bele egy csipet só. Ahogy hozzákevertem, rögtön megjött az az íz, amire vágytam.
A szénhidráttartalma nem magas, tulajdonképpen csak a 100 gr mogyorót kell számolni (ami 15 gr ch), illetve a xilitet. A kalória tartalma viszont magas a mogyoró és a kókuszolaj miatt. De még így is sokkal jobb, mint a bolti műanyag : )
Később ebből készült a mogyorókrémes torta : )